Lastbil ramte skolepige på cykel.

En pige født i 2004 blev onsdag morgen ramt af en lastbil i en højresvingsulykke i krydset Øster Kærvej/Østergade i Brønderslev. - Hun kom heldigvis ikke ind under lastbilen, siger vagtchef ved Nordjyllands Politi Aage Pedersen til Nordjyske. Vagtchefen kender ikke andet til pigens skader, end at hun ikke er i livsfare, men er blevet indbragt til Sygehus Vendsyssel i Hjørring.